Viihdyin Paolon asunnossa mainiosti. Kaikki oli juuri niin kuin kuvissa. Yksi huone, joka ei ollut suuren suuri, mutta täynnä valoa.
Asunto oli erittäin siisti. Keittiö oli pieni, pienten yksinkertaisten aterioitteni valmistamiseen hyvä. Kylpyhuone oli toimiva, suihkussa vesi tuli vain kiinteästä yläpisteestä, mutta vesi oli lämmintä ja sitä tuli hyvällä paineella. Kuvissa näkyy rappukäytävän kolmanteen kerrokseen vievät kapeat portaat; rinkan kanssa ne oli helppo kulkea.
Säilytystilaa asunnossa ei liiemmälti ole. Reissasin yksin ja vaatteilleni kuvissa näkyvä musta metallikaappi riitti hyvin.
Asunnon edessä kulkeva katu on vilkkaasti liikennöity ja eläväinen. Ilmeisen tuoreeltaan uusitut ikkunat (lasiovet) eristävät ääntä hyvin, mutta joitain ääniä kadulta kuuluu silti: korvatulpat auttavat herkkäunista nukkujaa. Kun ikkunoita pitää auki tuntee konkreettisesti olevan eläväisen kaupungin äänten sisällä.
Ilmastointi/lämmityslaite lämmitti asunnon mainiosti. Tammikuinen Málaga oli öisin vilakka, mutta asunnon lämmössä se ei haitannut.
Paoloa en tavannut henkilökohtaisesti, mutta viestittelin kanssaan asuntoon liittyen; esim tv:n kaukosäädin ei pelittänyt ja kun todettiin, että syynä vanhat patterit, hoiti Paolo asian nopeasti ja uudet patterit odottivat minua asunnon ovelle jätettynä. Paolo oli loistava vuokraaja: erittäin ystävällinen ja viestinnässään huikean nopea ja asiat tarkasti hoitava.
Suosittelen Paolon asuntoa lämpimästi!